Jabarkan Bebas sementara dari C. Ramanathan dalam bahasa melayu

Pada 8 November 1996, Ramanathan dihukum penjara empat tahun selepas Mahkamah Sesyen mendapatinya bersalah menggunakan kekerasan dengan niat untuk mencabul kehormatan atlet berumur 15 dan 16 tahun itu di bangunan MABA di Kuala Lumpur antara pukul 9 pagi dan 10 malam, 23 Oktober dan 27 Oktober 1992.

Kelewatan penghakiman bertulis tidak menyebabkan prejudis kepada Ramanathan kerana Hakim Mahkamah Sesyen menyampaikan keputusannya pada 8 November 1996 manakala penghakiman bertulis dikeluarkan pada 26 Oktober 2001.

Pada 24 Februari 2005, Ramanathan dibebaskan daripada kedua-dua tuduhan selepas Mahkamah Tinggi menerima rayuannya.

Pada 11 Julai 2008, Datuk Zainun Ali,bersama Hakim Datuk Wira Abu Samah Nordin dan Hakim Datuk Sulong Matjeraie mengekalkan keputusan Mahkamah Sesyen yang mensabitkan Ramanathan atas tuduhan tersebut. Pembebasannya ditolak oleh Mahkamah Rayuan dan Ramanathan dihantar ke Penjara Kajang untuk menjalani hukuman.

Pada 17 April 2009, Panel tiga hakim diketuai oleh Datuk Gopal Sri Ram (kini Hakim Mahkamah Persekutuan), Hakim Datuk Hasan Lah dan Datuk Jeffrey Tan membebaskan Ramanathan setelah berpuas hati bahawa Mahkamah Rayuan mempunyai bidang kuasa menyemak dan mengetepikan keputusan Mahkamah Rayuan lain.

Pada 10 disember 2009, Ketua Hakim Negara, Tun Zaki Azmi bersama Hakim Besar Malaya, Tan Sri Arifin Zakaria dan Hakim Datuk Md. Raus Sharif menolak rayuan Ramanathan.